TACLOBAN CITY – 20 nga barangays ha bug-os nga Eastern Visayas nga gindeklara nga drug cleared han Philippine Drug Enforcement Agency (PDEA) an posible ma-revoke o makansela an pagigin drug cleared.
Sumala kan PDEA Region 8 Director Edgar Jubay, kadam-an hini nga mga barangay in ha probinsya han Leyte mahitungod nga nagpapabaya an Oversight Committee ha nagpapadayon nga presensya han droga ilabi na ha mga narco-politicians.
Dugang pa han opisyal, mahitungod nga an Leyte an pinakadako nga probinsya ha rehiyon damo pa gihapon nga barangay an waray pa madeklara nga drug cleared.
Ha bug-os nga Sinirangan Bisayas, 2,159 na an gindeklara nga drug cleared barangay tikang ha 2,797 nga drug affected. 557 dinhi ha probinsya han Leyte, 263 ha Samar, 183 ha Northern Samar, 103 ha Biliran, 276 ha Eastern Samar ngan 392 ha Southern Leyte.
war_Latn war_Latn war_Latn war_Latn